বাংলাদেশ কৃষি বিশ্ববিদ্যালয়ের গবেষক দলটি বলছে, জীবনরহস্য উন্মোচনের ওই তথ্য আন্তর্জাতিকভাবে স্বীকৃত যুক্তরাষ্ট্রভিত্তিক প্রতিষ্ঠান ন্যাশনাল সেন্টার ফর বায়োটেকনোলজি ইনফরমেশনের (এনসিবিআই) তথ্যভান্ডারে জমা দিয়েছে। যুক্তরাষ্ট্রসহ বেশ কয়েকটি দেশের আন্তর্জাতিক জৈবপ্রযুক্তি সম্মেলনে ইলিশের জীবনরহস্য উন্মোচনের প্রাথমিক তথ্য তারা তুলে ধরেছে। মেঘনা ও বঙ্গোপসাগর থেকে ইলিশের নমুনা সংগ্রহ করে এই মাছের জীবনরহস্য উন্মোচনের গবেষণাটি করেছে তারা।